钦定古今图书集成/历象汇编/乾象典/第015卷 > 《黄帝素问》 > 《金匮真言论》
## 钦定古今图书集成/历象汇编/乾象典/第015卷 > 《黄帝素问》 > 《金匮真言论》

“阴中有阴，阳中有阳。”“平旦至日中”，天之阳，阳中之阳
也；“日中至黄昏”，天之阳，阳中之阴也；“合夜至鸡鸣”，天
之阴，阴中之阴也；“鸡鸣至平旦”，天之阴，阴中之阳也。
故人亦应之。

夫言人之阴阳，则外为阳，内为阴；言人身之阴阳，则
背为阳，腹为阴；言人身之藏府中阴阳，则藏者为阴，
府者为阳；肝心脾肺肾五藏皆为阴，胆胃大肠小肠
膀胱三焦六府皆为阳。所以欲知阴中之阴，阳中之
阳者，何也？为冬病在阴，夏病在阳，春病在阴，秋病在
阳，皆视其所得为施鍼石也。故背为阳，阳中之阳，心
也；“背为阳”，阳中之阴，肺也；“腹为阴”，阴中之阴，肾也；“腹
为阴”，阴中之阳，肝也；“腹为阴”，阴中之至阴，脾也。此皆
阴阳表里、内外、雌雄相输应也，故以应天之阴阳也。